Lolland-Falsters Stifts-Tidende, 1839-06-02
Udenlandske Nyheder. England. Da Underhuset endnu ikke har valgt sig nogen Taler, og Ministrene ikke førend dette Valg har sat dem i Stand til at dømme om Partiernes Styrke, ville foretage sig noget Skridt, af Betydenhed, saa hersker her for Tiden megen Stilhed i de offentlige Anliggender, hvortil formodentlig og de mange Festligheder for den russiske Storfyrst Tronfølger virker noget. Bladene ere derfor i denne Tid ene opfyldte med Artikler, der sigte til at lede Valget af en Taler i den Retning, ethvert af Partierne ønske, eller og meddele de omstændelige Skildringer af Festligheder, hvoriblandt den, som fandt Sted ved Storfyrstens Besøg ved Universitetet i Orford har nogen Betydenhed, da saavel Storfyrsten som Prindsen af Oranien tilligemed flere af deres Ledsagere bleve udnævnte til Doctores. – Chartisterne, der nu have opslaaet deres Hovedqvarteer i Birmingham, give endnu stedse Regjeringen Anledning til Bekymringer, da de vedblive at ophidse de simplere Folkeklasser. Tvende af Partiets meest høirøstede Talere ere blevne fængslede, og deres Tilhængere havde alt besluttet med Magt at sætte den i Frihed, da det lykkedes Anførerne at hindre det, for, som de sagde, at ikke Angrebet skulde skee i Utide. - Dronningen har ved sin Opførsel under den sidste Ministerkrisis erhvervet sig megen Popularitet, og hendes 20-aarige Fødselsdag er overalt feiret med megen Høitidelighed. Fra Frankfurt om Main skrives der, at man nu kan ansee det for afgjort, at hun vil formæle sig med en Prinds af Huset Sachsen Coburg, og man mener, at den gamle Hertugs Reise til London staaer i Forbindelse hermed, skjøndt den egentlige Hensigt med Reisen foregives at være et Besøg hos hans Søn, Kongen af Portugal, til hvem han vil reise over London. - Da man fra flere Steder hører, at Ministrene i Fremtiden kraftigen vil befordre Reformer, gjør man Regning paa at det vil erholde kraftig Understøttelse i Underhuset. Frankrig. Lovforslaget og Bevillingen af de hemmelige Fonds er foreløbig bleven discuteret, i Deputeretkammerets Bureaux, og af dette henviist til en Comitee, hvis Sammensætning ganske er falden ud til Ministrenes Fordeel, da nemlig af de 18 valgte Medlemmer kun 4 ere af Oppositionen. Dette heldige Resultat mener man fornemmelig maa tilskrives de Erklæringer, Ministrene have givet i Bureauerne, og af hvilke fornemmelig fremhæves, at Regjeringen ikke længer vil anvende de hemmelige Fonds til dermed at understøtte Pressen, men at man ene vil anvende dem i det Øiemed, i hvilket de blive bevilgede, og at hele Ministeriet vil controllere Anvendelsen. Da General Schneider erklærede at de hemmelige Fonds nu aldeles vare for brugte, meddeelte den forrige Minister, Martin (du Nord) den Efterretning, at der endnu den 1 April, da alle det forrige Aars Udgifter vare dækkede, var en Beholdning af 5,600,000 Fr., en Meddelelse, som flere af Oppositionsmedlemmerne noterede sig, for i sin Tid at kalde Jnterims-Ministeren, Gasparin, til Regnskab for, hvorledes hiin ikke ubetydelige Sum er anvendt i Løbet af de 6 Uger, han var Minister. Dufaure har erklæret, at han i den næste Session vil fremkomme med et fuldstændigt udarbeidet Forslag og Renteconversionen, og at han gjør sikker Regning paa, at Kammeret vil billige det. - Om Resultatet af den mod de fangne Oprørere begyndte Undersøgelse veed man endnu Jntet, uden at der stedse skeer flere Fængslinger. – Forholdene i Africa gjøre det stedse meere sandsynligt, at det snart vil komme til Krig med Abdel Kader, og man mener, at den ene udsættes indtil Marschal Vallee har sikkret sig en saadan Stilling i Landet at han kan være vis paa et heldigt Udfald.